text: Våbnene er ladt til første kvartfinale i CS-mesterskab
  06 marts 2017 kl. 14.45
  Mandag aften skydes TV SYDs Counter-Strike mesterskab i gang. Frøslevlejrens Efterskole skal dyste mod Højer Efterskole. 
  I aften går det løs med den første kvartfinale, når TV SYD blænder op for sin egen Counter-Strike turnering. 
  Syv hold fra seks efterskoler skal kæmpe om titlen, og i aften skal Frøslevlejrens Efterskole pege våbnene mod holdet fra Højer Efterskole. Begge hold sigter efter at komme til finalen d. 2 april, hvor eSports-profiler som Anders Blume, Casper ”cadiaN” Møller og Nicolai ”HUNDEN” Petersen kigger forbi.
  Der er lagt op til et brag af kamp, når aftenens vært Andreas ”JERN” Thomsen sammen med medkommentator Niels ”rizc” Topp skal kommentere slagets gang.
  De to hold, der skal åbne ballet er: 
  Frøslevlejrens Efterskole er:Mathias "Shades" AndersenMads "Prestige" HansenJacob "tr1p" GürtlerLasse "LGK" KarstensenOliver "fakeZ" Bjerre Højer Efterskole er:Mathias "R0nic" PinholtSimon "Teddy" GammelgaardLasse "br1zzle" JensenMagnus "Flæske" DissingMads "mazy" Jensen
  Udsendelsen starter klokken 19.55 på TV SYD+ og twitch.tv/tv_syd. Kampen forventes at starte lidt over 20.00.
  